b"\n_START_ARTICLE_\nCan Planes de la Muntanya\n_START_SECTION_\nDescripci\xc3\xb3\n_START_PARAGRAPH_\nEdifici de tipologia cl\xc3\xa0ssica, de planta rectangular amb tres plantes i tres crugies. La coberta \xc3\xa9s a dues vessants amb el carener perpendicular a la fa\xc3\xa7ana. Les finestres de la fa\xc3\xa7ana principal s\xc3\xb3n emmarcades amb pedra gran\xc3\xadtica. El portal \xc3\xa9s en arc de mig punt adovellat amb pedra gran\xc3\xadtica. L'edifici va ser ampliat pel costat de llevant amb annexes i altres depend\xc3\xa8ncies construint una llarga galeria porticada a la fa\xc3\xa7ana de tramuntana. Els murs s\xc3\xb3n de paredat com\xc3\xba revestits amb un arrebossat llis.\n_START_SECTION_\nHist\xc3\xb2ria\n_START_PARAGRAPH_\nL'edifici sembla del segle XVII-XVIII, per\xc3\xb2 la tercera planta sembla que es va fer a final del segle XIX o principi del segle XX. T\xc3\xa9 rellotge de sol policromat en molt bon estat."